Alyona Alyona

**Aljona Olehivna Savranenko** (født 1991), kjent under artistnavnet **Alyona Alyona**, er en ukrainsk rapper, sanger og låtskriver. I 2019 ga hun ut debutalbumet sitt, *Pusjka* (Пушка), etterfulgt av en EP samme år, *V khati MA* (В хаті МА).

I 2024 representerte Alyona Alyona, sammen med , Ukraina i Eurovision Song Contest 2024 med sangen «Teresa & Maria».

## Bakgrunn
Aljona Savranenko ble født den 14. juni 1991 i den bymessige bosetningen Kapitanivka i Novomyrhorod rajon i Kirovohrad oblast. Hun har to bachelorgrader, hvorav den ene kommer fra Hrihorij Skovoroda pedagogiske statsuniversitet i Perejaslav. Før hun begynte med rapping jobbet hun som lærer ved «Teremok» barnehage i Barysjivka i Kyiv oblast. Hun ledet deretter barnehagen i nabolandsbyen Dernivka. Totalt jobbet Savranenko i fire år i barnehager, og forlot jobben da hun oppnådde popularitet.

## Karriere
Alyona Alyona begynte å skrive rapmusikk på midten av 2000-tallet, med flere forsøk på å nå et bredere publikum. Hennes opprinnelige scenenavn var Alyona Al.kaida.

Under sitt nåværende alias ga Alyona Alyona ut sitt første videoklipp i oktober 2018, for sangen kalt «Rybky» (Рибки). 24. oktober ga hun ut det andre videoklippet av samme spor, denne gangen med profesjonell regi. Den 12. november ga hun ut videoklippet av «Holovy» (Голови), som fikk én million visninger på YouTube den første måneden. Dette ble fulgt av ytterligere to videoklipp: «Vidtsjynjaj» ("Відчиняй") 30. november, og «Zalysjaju svij dim» ("Залишаю свій дім") i desember. Sistnevnte skildrer symbolsk artisten som forlater Barysjivka, hjembyen hennes.

I januar 2019, midt i en politisk skandale som involverte president Porosjenko, ga alyona alyona ut en ny sang, med tittelen «Obitsianky» ("Обіцянки"). Senere samme år, den 8. april, ga Alyona Alyona ut sitt første album, *Pusjka* (Пушка), samt videoklippet av det homonyme hovedsporet. Albumet inneholder fire tidligere utgitte sanger, samt ni nye, inkludert «Padlo» (Падло), i et samarbeid med Alina Pasj. Alyona Alyona ble berømmet i Vogue-utgaven den måneden som «Ukrainas mest usannsynlige rapstjerne».

Alyona Alyona opptrådte på Sziget-festivalen i Budapest i august 2019. I desember 2019 skrev hun teksten til sangen «Vilna» (Вільна), en sang fremført av  og Julija Sanina og inkludert i lydsporet til den ukrainske spillefilmen *Viddana*. Den 7. februar 2020 signerte hun med det polske plateselskapet Def Jam Polska. 15. januar 2021 vant Alyona Alyona Public Choice Award i Music Moves Europe Talent Awards-konkurransen.

Alyona Alyona var en del av den ukrainske juryen for Eurovision Song Contest 2021. I 2024 var hun og Jerry Heil blant finalistene i *[[Vidbir|Vidbir 2024]]*, den ukrainske uttakingen til Eurovision Song Contest 2024, med sangen «Teresa & Maria». Duoen vant finalen 4. februar 2024, og fikk dermed retten til å representere Ukraina i Eurovision Song Contest i Malmö. I Eurovision Song Contest ble Alyona Alyona og Jerry Heil trukket til å delta i den første semifinalen, hvor de ble nummer to av 15 med 173 poeng, og kvalifiserte seg til finalen, hvor de ble nummer tre av 26 med 453 poeng.

## Fotnoter

## Referanser


## Eksterne lenker
* 
* 
*